Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи экспертизаи экологӣ»

**Моддаи 1.** Ба Қонуни Ҷумҳурии Тоҷикис­тон «Дар бораи экспертизаи экологӣ» аз 16 апрели соли 2012 (Ахбори Маҷлиси Олии Ҷумҳурии Тоҷикистон, с. 2012, №4, мод. 268) тағйиру иловаҳои зерин ворид карда шаванд:

1. Дар матни Қонун калимаҳои «ӯҳдадориҳои», «ӯҳдаи», «ӮҲДАДОРИҲОИ», «Ӯҳдадориҳои», «ӯҳдадоранд», «ӯҳдадор», «Мӯҳлати», «мӯҳлати», «мӯҳлатҳои» ва «мӯҳлату» мувофиқан ба калимаҳои «уҳдадориҳои», «уҳдаи», «УҲДАДОРИҲОИ» «Уҳдадориҳои», «уҳдадоранд», «уҳдадор», «Муҳлати», «муҳлати», «муҳлатҳои» ва «муҳлату» иваз карда шаванд.

2. Дар сархати даҳуми моддаи 1 калимаҳои «мақомоти» ва «шахсони мансабдори мақомоти давлатии барои гузаронидани экспертизаи давлатии экологӣ масъул» мувофиқан ба калимаҳои «мақоми» ва «кормандони масъули мақоми ваколатдори давлатӣ дар соҳаи экспертизаи экологӣ» иваз карда шаванд.

3. Аз матни моддаи 2 калимаи «(Сарқонуни)» хориҷ карда шавад.

4. Дар моддаи 6:

- дар сархати якуми қисми 1 калимаҳои «ташкили таҳия ва иҷрои барномаҳои давлатӣ» ба калимаҳои «қабули барномаҳои давлатӣ ва нақшаҳои амал» иваз карда шаванд;

- дар қисми 2:

- дар сархати якум калимаи «ташкили» ба калимаҳои «ташкил ва гузарондани» иваз карда шавад;

- сархати дуюм бо мазмуни зерин илова карда шавад:

«- таҳия ва ба Ҳукумати Ҷумҳурии Тоҷикистон пешниҳод намудани лоиҳаҳои барномаҳои давлатӣ ва нақшаҳои амал дар соҳаи экспертизаи экологӣ;»;

- дар сархати сездаҳум калимаҳои «мақомоти бонкӣ оид ба қатъи» ба калимаҳои «ташкилотҳои қарзии молиявӣ оид ба боздошти» иваз карда шаванд;

- дар қисми 3:

- дар сархати сеюм калимаҳои «ташкилотҳо ва ҳаракатҳои» ба калимаи «иттиҳодияҳои» иваз карда шаванд;

- сархати панҷум хориҷ карда шавад.

5. Аз сархати сеюми қисми 1 моддаи 7 калимаҳои «аз мақомоте, ки экспертизаи давлатии экологиро анҷом медиҳанд,» хориҷ карда шаванд.

6. Аз сархати чоруми қисми 2 моддаи 15 калимаҳои «ба мақомоти болоии давлатӣ ва ё» хориҷ карда шаванд.

7. Дар сархати панҷуми моддаи 18 пеш аз калимаи «маҳаллии» калимаи «иҷроияи» илова карда шавад.

8. Дар моддаи 19:

- қисми 1 дар таҳрири зерин ифода карда шавад:

«1. Мақомоти иҷроияи маҳаллии ҳокимияти давлатӣ ва мақомоти худидоракунии шаҳрак ва деҳот ба сари вақт хабардор намудани аҳолии маҳал оид ба фаъолияти хоҷагидорӣ ва фаъолияти дигари банақшагирифташаванда бо истифода аз имкониятҳои мавҷуда мусоидат менамоянд.»;

- дар қисмҳои 3 ва 4 пеш аз калимаи «маҳаллии» калимаи «иҷроияи» илова карда шавад.

9. Дар қисми 3 моддаи 20 калимаҳои «мақомоти давлатие» ва «доранд» мувофиқан ба калимаҳои «мақоми давлатие» ва «дорад» иваз карда шаванд.

10. Моддаи 241 бо мазмуни зерин илова карда шавад:

«**Моддаи 241. Ҳамкориҳои байналмилалӣ дар соҳаи экспертизаи экологӣ**

Ҳамкориҳои байналмилалӣ дар соҳаи экспертизаи экологӣ бо тартиби муқаррарнамудаи қонунгузории Ҷумҳурии Тоҷикис­тон ва санадҳои ҳуқуқии байналмилалие, ки Тоҷикистон онҳоро эътироф намудааст, амалӣ карда мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии**

**Тоҷикистон Эмомалӣ Раҳмон**

**ш. Душанбе, 13 ноябри соли 2024, №2101**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи экспертизаи экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи экспертизаи экологӣ» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии**

**Тоҷикистон Рустами Эмомалӣ**

**ш. Душанбе, 5 ноябри соли 2024, №545**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни**

**Ҷумҳурии Тоҷикистон «Оид ба ворид**

**намудани тағйиру иловаҳо ба**

**Қонуни Ҷумҳурии Тоҷикистон**

**«Дар бораи экспертизаи экологӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи экспертизаи экологӣ» қабул карда шавад.

**Раиси Маҷлиси намояндагони**

**Маҷлиси Олии**

**Ҷумҳурии Тоҷикистон М. Зокирзода**

**ш. Душанбе, 9 октябри соли 2024, №1436**